***KAN BARNET MITT GÅ I BARNEHAGEN I DAG?***

[](http://images.google.no/imgres?imgurl=http://www.modalen.kommune.no/kunde/bilder/Lite_feber.jpg&imgrefurl=http://www.modalen.kommune.no/artikkel.aspx?MId1=0&MId2=0&MId3=0&AId=296&Back=1&usg=__zm-3NM7iFAlSNipOWg8HDMlDbAs=&h=99&w=100&sz=9&hl=no&start=4&um=1&tbnid=SOuGCb4-bugfNM:&tbnh=81&tbnw=82&prev=/images?q=feber&um=1&hl=no&rlz=1T4ADBS_noNO264NO268&sa=N)

[](http://www.bydel-bjerke.oslo.kommune.no/getfile.php/bydel%20vestre%20aker%20(BVA)/Internett%20(BVA)/Bilder/Barn/barnehage%20(thumbnail).jpg)

[](http://images.google.no/imgres?imgurl=http://www.modalen.kommune.no/kunde/bilder/Lite_feber.jpg&imgrefurl=http://www.modalen.kommune.no/artikkel.aspx?MId1=0&MId2=0&MId3=0&AId=296&Back=1&usg=__zm-3NM7iFAlSNipOWg8HDMlDbAs=&h=99&w=100&sz=9&hl=no&start=4&um=1&tbnid=SOuGCb4-bugfNM:&tbnh=81&tbnw=82&prev=/images?q=feber&um=1&hl=no&rlz=1T4ADBS_noNO264NO268&sa=N)

**KAN BARNET MITT GÅ I BARNEHAGEN I DAG?**

**Vurdering av barnet**

Du kommer sikkert mange ganger til å stille deg selv spørsmålet: *Er barnet mitt friskt nok til å være i barnehagen sammen med andre barn?*

Barnehagen er til for barn og foreldre, men når barnet er sykt er det viktig å gå ut fra barnets behov. Et sykt og slapt barn vil ofte trenge et fang å sitte på. I en gruppe med barn er det stor aktivitet og mange barn som ønsker personalets oppmerksomhet. Ditt barn kan være i en barnegruppe når det er så opplagt at det orker å delta i de vanlige rutinene og aktivitetene ute og inne. Generelt kan man si at det er barnets allmenntilstand d.v.s. hvordan det sover, spiser og klarer å være med i leken som avgjør om det skal være hjemme eller ikke. Mange ganger kan et barn være aktivt hjemme, men orker likevel ikke å være med i leken i barnehagen. Som mor og far er du eksperten på ditt barn og kan gjøre den rette bedømmelsen på hjemmeplan. Personalet som daglig ser barnet i en gruppe, har til oppgave å bedømme om barnet klarer å være med i gruppefellesskapet eller ikke.

Det er viktig at du rådfører deg med personalet når du føler deg usikker.

Dersom foreldrene er klar over at det er alvorlig smittsom sykdom i barnas miljø utenfor barnehagen, plikter foreldrene å informerer barnehagen om dette.

Infeksjoner forårsaket av bakterier kan medføre at barnets helsetilstand blir mer påvirket enn ved virusinfeksjoner. Barnet kan behøve behandling med antibiotika. I disse tilfellene er det best at barnet er hjemme noen dager, dels p.g.a. den nedsatte allmenntilstanden, og dels fordi to dagers antibiotikabehandling vanligvis gjør barnet smittefritt.

De fleste infeksjoner som barn har, forårsakes av virus. Virusinfeksjoner smitter som regel mest før og like etter at symptomene har oppstått. Ut fra smittefaren alene er det altså liten grunn til å holde barnet hjemme. Det som avgjør om barnet skal være hjemme eller ikke er barnets allmenntilstand:

* Har barnet feber?
* Sover barnet dårlig?
* Er appetitten merkbart nedsatt?
* Er barnet generelt slapt?
* Kan barnet delta i barnehagens vanlige aktiviteter ute og inne?

[](http://images.google.no/imgres?imgurl=http://www.modalen.kommune.no/kunde/bilder/Lite_feber.jpg&imgrefurl=http://www.modalen.kommune.no/artikkel.aspx?MId1=0&MId2=0&MId3=0&AId=296&Back=1&usg=__zm-3NM7iFAlSNipOWg8HDMlDbAs=&h=99&w=100&sz=9&hl=no&start=4&um=1&tbnid=SOuGCb4-bugfNM:&tbnh=81&tbnw=82&prev=/images?q=feber&um=1&hl=no&rlz=1T4ADBS_noNO264NO268&sa=N)

[](http://images.google.no/imgres?imgurl=http://www.modalen.kommune.no/kunde/bilder/Lite_feber.jpg&imgrefurl=http://www.modalen.kommune.no/artikkel.aspx?MId1=0&MId2=0&MId3=0&AId=296&Back=1&usg=__zm-3NM7iFAlSNipOWg8HDMlDbAs=&h=99&w=100&sz=9&hl=no&start=4&um=1&tbnid=SOuGCb4-bugfNM:&tbnh=81&tbnw=82&prev=/images?q=feber&um=1&hl=no&rlz=1T4ADBS_noNO264NO268&sa=N)

Folkehelseinstituttet skriver på sine sider:

Barn som går i barnehage, blir utsatt for ulike typer smitte. Vanligvis avgjør barnets allmenntilstand om det bør være hjemme fra barnehagen i en periode, men for enkelte smittsomme sykdommer kan det være nødvendig å bli hjemme for å hindre spredning av smitte til andre.

De har laget en liste over sykdommer som kan være lurt å titte på:

<https://www.fhi.no/sm/barnehage/nar-ma-barnet-vare-hjemme-fra-barne/>

Her får dere en god oversikt over barnesykdommer, og hvordan dere skal forholde dere til de forskjellige

[](http://images.google.no/imgres?imgurl=http://www.modalen.kommune.no/kunde/bilder/Lite_feber.jpg&imgrefurl=http://www.modalen.kommune.no/artikkel.aspx?MId1=0&MId2=0&MId3=0&AId=296&Back=1&usg=__zm-3NM7iFAlSNipOWg8HDMlDbAs=&h=99&w=100&sz=9&hl=no&start=4&um=1&tbnid=SOuGCb4-bugfNM:&tbnh=81&tbnw=82&prev=/images?q=feber&um=1&hl=no&rlz=1T4ADBS_noNO264NO268&sa=N)Sykdom hos barnehagebarn

Forkjølelse, halsbetennelse og ørebetennelse er nesten dobbelt så vanlige hos barnehagebarn sammenliknet med barn som ikke går i barnehage. Mage-tarminfeksjoner er opp til tre ganger så vanlig hos barnehagebarn. I tillegg oppstår det stadig vekk utbrudd i barnehager av blant annet hodelus, brennkopper og ulike utslettsykdommer.

Spredning av smitte i barnehager skjer hovedsakelig gjennom direkte eller indirekte kontakt mellom barna.